cyanic-selkie/wikianc huggingface dataset:
Ваут ван Ерт
2021
Ван Ерт ја започнал друмската сезона 2021 на 6 март на Страде Бјанке и завршил на четвртото место. Потоа возел на Тирено-Адријатико со желба за генерален пласман, освојувајќи ја воведната етапа во масовен спринт пред другите спринтери како Кејлеб Јуан и Елија Вивијани. По постојани и силни резултати на остатокот од трката, вклучувајќи ја победата на последната етапа, поединечен хронометар во должина од 10,1 километар, успеал да го освоил бодовниот пласман и да заврши втор во генералниот пласман зад освојувачот на Тур, Тадеј Погачар. По Тирено-Адријатико, Ван Ерт завршил трет на Милано-Санремо зад Јаспер Стејвен и Кејлеб Јуан. На 28 март, Ван Ерт спринтал за победа на Гент-Вевелгем. На 18 април, Ван Ерт ја освоил Амстел Голд Рејс по возбудливиот спринт кој бил одлучен од фото-завршница пред Том Пидкок.
На 7 јули, Ван Ерт ја освоил етапата 11 на Тур де Франс 2021 откако нападнал на последното искачување на Мон Венту на 32 километри до целта. Потоа, Ван Ерт изјавил дека оваа победа на таква важна планинска етапа била најголемата победа во неговата кариера. На 17 јули 2021 година, Ваут ван Ерт ја освоил етапата 20, која била поединечен хронометар во должина од 30,8 километри, со време од 35’ 53" (50,3 км/ч]. На 18 јули 2021 година, Ваут ван Ерт ја освоил завршната етапа на Тур де Франс 2021, со што ја освоил третата етапна победа на Тур, поминувајќи ја целта на Шанзелизе победувајќи ги Јаспер Филипсен кој завршил втор и Марк Кевендиш кој завршил трет. По трката, Ван Ерт изјавил дека „Претпоставувам си зададов себеси проблем бидејќи морам да бидам на лет вечерва (до Олимпијадата) и сите овие интервјуа ќе потраат... (но) да се одвојат овие три етапи е непроценливо“. Тој бил прв возач кој освоил планинска етапа, хронометар и масовен спринт на истиот Тур по Бернар Ино во 1979 година.
На олимписката друмска трка завршил 1' 07" зад победникот Ричард Карапас, но го освоил спринтот во групата зад него, освојувајќи го сребрениот медал.
Во септември 2021 година, Ван Ерт ја освоил Трката околу Британија.
На Светското првенство го освоил сребрениот медал во поединечниот хронометар.
2022
Ван Ерт ја започнал друмската сезона 2022 со победа на Омлоп Хет Ниусблад откако направил соло-напад на 13 километри до целта. Потоа го освоил хронометарот на Париз-Ница, како и бодовниот пласман. На првиот монумент од годината, Милано-Санремо, Ван Ерт завршил осми. Подоцна го освоил Е3 Саксо Банк Класик во меѓусебен спринт со колегата Кристоф Лапорт со кого нападнале заедно на Патерберг на 40 километри до Харелбеке и ја завршиле трката со над минута и пол предност пред следната група. Неколку дена пред Трката околу Фландрија, Ван Ерт добил позитивен тест за КОВИД-19 и бил принуден да го откаже учеството на Трката околу Фландрија и на Амстел Голд Рејс. По две недели без трки, Ван Ерт се вратил со второ место на Париз-Рубе. Една недела подоцна завршил трет на неговиот прв настап на арденскиот монумент Лиеж-Бастоњ-Лиеж.
Ван Ерт започнал на Тур де Франс 2022 со три втори места, вклучувајќи го воведниот хронометар, како и спринтовите на втората и на третата етапа. Неговите резултати биле доволно добри за да ги преземе жолтата и зелената маичка по втората етапа. Четвртата етапа се очекувало да биде уште еден масовен спринт, но на 10 километри до целта екипата Џамбо-Висма организирала напад на последното искачување на етапата. На врвот на искачувањето, Ван Ерт се одвоил и возел сам до завршницата, мавтајќи со рацете како да лета кога ја поминал целта. Адам Блајт на Јуроспорт коментирал дека никогаш не видел напад како тој претходно, а Фил Лигет, аналитичар за американската телевизија NBC, изјавил дека нападот го потсетил на Еди Меркс. Дотогаш, неговото водство во бодовниот пласман било значително. Петтата етапа на калдрмата била катастрофална за екипата, но благодарение на силниот настап на Ван Ерт кон крајот на етапата, загубите за екипата биле ограничени. Ја загубил маичката на шестата етапа откако се пуштил во успешно бегство, но на крајот бил достигнат и претекнат. Ја извозел етапата во најголем дел на чело на тричленото бегство и на крајот го добил црвениот број на седмата етапа за неговите напори. Осмата етапа делувала дека ќе биде освоена од бегство, но екипата Џамбо-Висма го држела темпото и го достигнала бегството на почетокот на последното искачување. Етапата завршила со масовен спринт на нагорнина кој го предводеле Мајкл Метјус и носителот на жолтата маичка, Тадеј Погачар. Ваут ван Ерт отпрвин делувал дека е блокиран, но кога наишол на отворен простор нападнал и никој не можел да ја следи неговата брзина. Ова било негова втора победа на овој Тур и негова осма поединечна етапна победа. До крајот на втората седмица неговото водство во бодовниот пласман било речиси недостижно, кога Ван Ерт имал повеќе од двојно повеќе бодови од второпласираниот Погачар. На етапата 18, која завршувала со планинска завршница на Отакам, Ван Ерт нападнал на првиот километар. Бил достигнат но повторно нападнал на следните бегства и останал надвор од главната група цел ден. На последното искачување се одвоил од последните двајца бегалци, Тибо Пино и Даниел Мартинес. Единствените двајца возачи кои биле пред него биле Погачар и Вингегор, кои ја зачувале жолтата маичка, што значело дека доколку Ван Ерт и Вингегор стигнат во Париз, Џамбо-Висма ќе биде првата екипа која ќе ги освои жолтата и зелената маичка по 1997 година. Го освоил завршниот поединечен хронометар на етапата 20 и бил именуван како најборбен возач на целата трка. На последниот ден во Париз ја поминал целта околу една минута по спринтерите, заедно со неговите преостанати колеги.
Личен живот
Ваут ван Ерт се оженил со Сара де Би во 2018 година и двојката го добила нивниот син, Џорџ во 2021 година.
Магди Ружа
Магдолна Магди Ружа (Magdi Rúzsa, Ружа Магдолна, Ruža Magdolna; родена на 28 ноември 1985 година) е унгарска пејачка која ја освои во 2006 година титулата Мегастар. Како победник на категоријата „Новодојденец на годината“ на Унгарската музичка награда „Фонограм“ во 2007 година, таа ја претставуваше Унгарија на натпреварот за песна на Евровизија во Хелсинки, Финска со песната „Несуштински блуз“. Таа заврши деветта и ја освои наградата Марсел Безенсон во категоријата најдобар композитор. Често изведува песни од нејзиниот омилен пејач, Џенис Џоплин.
Животопис
По победата на натпреварот, албумот на Ружа, во кој се прикажани песните кои таа ги изведуваше за време на финалето на шоуто, поминаа трикратна платина и до денес има продадено околу 80.000 примероци. Нејзиниот прв уметнички албум „Ѓаволски анѓел“ беше објавен на нејзиниот роденден (28 ноември 2006) и досега продаде 36.000 примероци. Овие две плочи беа најпродаваните изданија во 2006 година во Унгарија.
Ружа беше прогласена за нов талент на годината во 2006 година, претставувајќи ја Унгарија на натпреварот за песна на Евровизија 2007 во Хелсинки. Таа одлучи да пее на англиски јазик, бидејќи чувствува дека текстовите на песната се од голема важност и сака луѓето да го разберат. Полуфиналето се одржа на 10 мај 2007 година, а Ружа влезе во финалето на второто место со 224 бода. Во финалето на 12 мај 2007 година, заврши на деветто место со 128 бода. Како текстописец, таа доби награда за најдобар композитор, која секоја година ја добива најдобриот текстописец меѓу композиторите на Евровизија.
НБА Ол-стар натпревар 2020
НБА Ол-стар натпревар 2020 бил егзибициски натпревар одигран на 16 февруари 2020 година. Ова било 69-тото издание на НБА Ол-стар натпреварот, годишен натпревар на најголемите ѕвезди во НБА лигата. Натпреварот се одржал во Јунајтед центар во Чикаго, Илиноис, домот на Чикаго Булс. Ова било трет пат Чикаго да биде домаќин на Ол-стар натпреварот. Другите двапати, во 1973 и 1988, натпреварот се играл на стадионот Чикаго, претходната домашна арена на Булс.
Тренери
Двајцата тренери дошле од двете екипи кои биле лидери во своите конференции до 2 февруари 2020 година, со одредени отстапки. Френк Вогел, тренерот на водечкиот тим на Западната конференција, Лос Анџелес Лејкерс, се квалификувал како главен тренер на тимот Леброн на 23 јануари. Ник Нурс, тренер на Торонто Репторс, се квалификувал како главен тренер на тимот Јанис на 31 јануари. Иако Милвоки Бакс го имале најдобриот рекорд во Источната конференција, нивниот тренер, Мајк Буденхолцер, не бил во можност да се квалификува за тренер на овој Ол-стар натпревар, бидејќи правилата на лигата забрануваат еден тренер да води тим на два последователни Ол-стар натпревари (тој бил тренер во натпреварот во 2019 година).
Играчи
Како што било случај и во претходните години, списоците со играчи за Ол-стар натпреварот биле избрани преку процес на гласање. Навивачите можеле да гласаат преку мрежната страница на НБА, како и преку нивната сметка на Google. Стартерите биле избрани од навивачите, медиумите и сегашните играчи во НБА. Навивачите сочинувале 50% од гласовите, а НБА играчите и медиумите сочинувале по 25% од гласовите. Двајцата бекови и тројца играчи од предната линија кои добиле најголем збир во вкупниот број гласови од секоја конференција биле прогласени за „Ол-стар“ стартери, а двајца играчи - по еден од секоја конференција - со најголем број гласови биле избрани за капитени на тимовите.
Главните тренери на НБА екипите гласале за резервите за нивните конференции, од кои ниту еден тренер не можел да избере играч од неговиот тим. Секој тренер избрал двајца бекови, тројца играчи од предниот дел и две вајлд-карти, каде што секој избран играч бил рангиран по редослед во секоја категорија. Доколку требало да се избере играч кои покрива повеќе позиции, тренерите биле охрабрени да гласаат за играчот на позицијата што сметаат дека е „најповолна за Ол-стар тимот“, без оглед која позиција на играчот била наведена на гласачкото ливче.
Состави
<references group="N" />
Проста делба
Проста делба — поим вобиологијата кој означува делба на клетката (или телото, популацијата или видот) на две или повеќе делови и регенерацијата на тие делови во одделни клетки (тела, популации или видови). Бинарната делба дава две одделни клетки, популации, видови итн., а повеќекратната (мултипна) делба дава повеќе од две клетки, популации, видови итн.
Бинарна делба кај прокариотите
Прокариотската делба, која е од типот на бинарна делба, е форма на бесполовото размножување и клеточна делба која се среќава кај сите прокариоти (бактерии и археи), како и од некои органели од еукариотските организми. Овој процес резултира со појава на размножување на живата прокариотска клетка (или органела) на два дела од кои секој има потенцијал да израсне колку и првичната клетка (или органела). За ваквиот тип на делба не е потребно формирање на делбено вретено. Единечната ДНК молекула најпрво се реплицира, а потоа секоја добиена копија ја прикачува за различен дел од клеточната мембрана. Кога клетката започнува да се разделува, реплицираните и првичните хромозоми се одделуваат. Последицата од овој бесполов начин на размножување е дека сите клетки се генетски еднакви, односно имаат ист генетски материјал.
Повеќекратна (мултипна) делба кај протистите
Повеќекратната (мултипна) делба на клеточно ниво се среќава кај многу протисти. Јадрото на родителската клетка се дели неколкупати со митоза, давајќи неколку јадра. Потоа цитоплазмата се разделува, создавајќи повеќе ќеркини клетки. Кај апикомплексите, мултипната делба е позната како протозојска мерогонија (понекогаш се смета за синоним на шизогонијата). Со мерогонијата се добиваат мерозоити, кои се повеќе ќеркини клетки во иста клеточна мембрана.
Убиството на Душан Јовановиќ
Душан Јовановиќ било 13-годишно етничко ромско момче од Белград, СР Југославија, кое било убиен на 18 октомври 1997 година од страна на две 17-годишни скинхеди. Тој бил претепан до смрт на улицата Београдска во центарот на Белград додека одел од семејниот дом во блиската продавница за храна. Единствената причина за убиството било ромското потекло на Јовановиќ.
Настан
Душан Јовановиќ бил 13-годишно момче кое живеело со семејството на улицата Београдска кај плоштадот Славија во Белград. Вечерта, на 18 октомври 1997 година, неговиот татко Александар му дал пари на момчето и го испратил во близу самопослуга за да купи Кока-Кола. На патот до продавницата, Душан бил нападнат од двајца членови на екстремно десничарското движење на скинхедите. Откако го препознале неговото ромско потекло, му наредија да им ги даде парите пред да ги фрли на земја, да го удрат со метални чизми и да го удрат со скршено парче од олук. Јовановиќ починал поради скршен врат. Единствената причина за нападот беше очигледното ромско потекло на Јовановиќ.
Александар Јовановиќ започнал да го бара својот син. На крајот го пронашол телото на Душан покриено со крв, лежејќи на скалила.
Апсење и судење
Полиција брзо ги идентификувала двајцата убијци кои биле 17 годишните Милан Чујиќ и Иштван Фендрик од Земун. Во март 1998 година, Белградски окружен суд ги казнил двајцата на тогаш максималната казна за малолетници: 10 години во казнено-поправен дом за малолетници. Тие биле пратени да ја опслужуваат нивните казни во поправниот дом во Ваљево. Нивните казни биле подоцна намалени од судот. Фендрик бил ослободен од затворот на 1 април и Чујиќ на 30 април 2004 година.
Додека биле во затвор, Фендрик бил интервјуиран од списанието НИН неделно или член на хулиганите кои го поддржувале ФК Рад (како што било шпекулирано во медиумите). Сепак, тој признал дека тој бил под влијание од крајната десничарска политика за време на убиството. Фендрик покажал каење за време на интервјуто, и исто така откако бил ослободен. Чујиќ изјавил јавно дека не чувствува каење.
Епилог
Душан бил закопан два дена по убиството, и стотици луѓе присуствувале на неговиот погреб. Скоро по трагедијата, семејстовото на Јовановиќ се преселило во друга куќа во населбата Миријево во Белград. Неговата мајка се самоубила во јули 2015 година после претходен неуспешен обид. Сестрата, Кристина, родена три години по смртта на Душан, рекла дека нивната мајка „никогаш не можела да прифати дека нејзиниот син го нема“, и дека изразила желба да биде со него на неговиот роденден (1 август). Александар Јовановиќ, таткото, исто така претрпел неколку срцеви напади и нервни слома, и починал на крајот на 2016 година.
На 10 годишнината на убиството, 18 октомври 2007, српскиот претседател Борис Тадиќ посветил спомен плоча за Јовановиќ на улица „Београдска“ на куќата број 33, каде што момчето било убиено.
Историја на белорускиот јазик
Денешниот белоруски јазик бил повторно основан (оживеан) врз основа на говорни остатоци од старобелорускиот јазик. Овие остатоци биле мали дијалекти кои преживеале на територијата на Белорусија. До крајот на 18 век, старобелорускиот јазик бил сè уште присутен меѓу белоруската аристократија во Големото војводство Литванија Јан Чечот, познат белоруски поет и полски аристократ, изјавил дека дури и дедовците од неговото време зборувале на старобелоруски. Како секојдневен, разговорен јазик, белорускиот се користел во помалите градови и во селските средини. Покрај разговорната употреба, јазикот се користел и за усните преданија и за потребите на фолклорот.
Првите две декади на 19 век биле сведоци на големиот просперитет на полската култура и јазик во рамките на Големото војводство Литванија. Тоа довело до владеење на една политичко-кулрурна ера која Адам Микиевич и Владислав Сирокомла ја опишале како „Белоруси по род - Полјаци по избор“. Во овој период биле полинизирани малите аристократски заедници, понатамошно намалување на употребата на белорускиот јазик и фолклоризирање на белоруската култура. Поради државата, народното образование и силната полска контрола, белорускиот образовен елемент започнал да се појавува во 1880-те или 1890-те години.
Стандардизирана граматика
За време на XIX и XX век, не постоела стандардизирана белоруска граматика. Различните белоруски автори пишувале на стандард за кој тие мислеле дека е соодветен. Така, кај авторите, односно писателите, се увидуваат одликите на дијалектите на кои пишувале. Оваа состојба е слична со состојбата на македонскиот јазик во 19 век. Првите научни принципи за воведување и воспоставивање стандардна белоруска граматика биле воспоставени од јазичарот Јефим Карски.
До раните 1910-те години, непостоењето на кодифицирана белоруска граматика станала главна пречка за обединувачките погледи за белорускиот јазик. Во тоа време, рускиот академик Алексеј Шахматов, претседател на Одделот за руски јазик и книжевност на Санктпетербуршкиот државен универзитет, стапил во контакт во уредниците на белоруското списание „Наша нива“ и им предложил под негова супервизија да биде квалификуван еден белоруски јазичар за да може да ја подготви документацијата за белоруската граматика. Првично, познатиот белоруски поет Максим Багданович требало да ја биде дел од иницијативата на рускиот јазичар. Сепак, поради кревкото здравје на Багданович (кој бил болен од туберкулоза) бил спречен да отпатува во Санкт Петербург. Така, на негово место бил назначен Бранислав Тарашкиевич.
Голем интерес за овој процес се пројавил меѓу белоруската заедница. Така, познатиот белоруски поет Јанка Купала му испратил писмо на Тарашкиевич со кое го посоветувал „да побрза со неговата многу потребна работа“. Тарашкиевич работел на подготвувањето на граматиката за време на периодот 1912 до 1917 година. Академците Алексеј Шахматов и Јефим Карски му помогнале на Тарашкиевич при подготовките и изработката. Тарашкиевич завршил со граматиката во есента 1917 година.
Тарашкиевич се соочил со технички проблеми за печатење на граматиката, како на пример недостаток на хартија или квалификуван персонал. Во меѓувреме, сè повеќе се развила идејата за воведување на граматиката во работничките и селските училишта кои биле планирани за отворање во Белорусија. Белорускиот комитет испратил петиција до администрацијата со која се барало печатење на книгата и така, првото издание на „Белоруската граматика за училишта“ била издадена во Вилнус во 1918 година. Тарашкиевич отпатувал во Вилнус во јуни 1918 година и таму била издадена книгата.
Регионален пат 1304
Регионален пат 1304 (ознака: Р1304) — регионален пат во Македонија, со насока на движење север-југоисток. Има вкупна должина од 43,5 километри и 6 делници. Патот започнува во близина на градот Кочани и се движи преку Виница до селото Смојмирово, поминувајќи преку превојот Обозна.
Делници
Регионалниот пат 1304 според Јавното претпријатие за државни патишта има вкупно 6 различни делници.
Драмче
Драмче — село во Општина Делчево, во областа Осоговија, во околината на градот Делчево.
Географија и местоположба
Драмче се наоѓа во северозападниот дел на територијата на Општина Делчево и неговиот атар делумно е ограничен со државната граница со Бугарија. Селото е ридско и од разбиен тип, а се простира на надморска височина од 700-840 метри. Селскиот атар зафаќа површина од 35,2 км2. Од Делчево е оддалечено 15 км.
Историја
Според едно предание, селото Драмче било основано од некој дојденец од Драма кој имал четири сина и ги разместил на тој простор. Иако не може да се утврди веродостојноста на ова предание, сепак интересен е податокот дека како дел од женската носија од Драмче е сината саја, која е карактерисична за женската носија од Драмско.
Во почетокот на XX век, Драмче било село во Малешевската каза на Отоманското Царство.
Во Првата балканска војна, од селото имало еден доброволец кој бил дел од Македонско-одринските доброволни чети.
Стопанство
Селото има мешовита земјоделска функција. Во неговиот атар преовладуваат шумите на површина од 1.562,2 ха, додека на пасишта отпаѓаат 901,4 ха, а обработливото земјиште зафаќа површина од 815,2 ха.
Население
Според статистиката на Васил К’нчов („Македонија, Етнографија и статистика“) од 1900 година, во Драмче живееле 430 жители, сите Македонци. По податоците на секретарот на Бугарската егзархија Димитар Мишев, („La Macédoine et sa Population Chrétienne“) во 1905 година во селото живееле 400 Македонци.
Според пописот на населението на Македонија од 2002 година, селото има 288 жители, од кои 287 Македонци и 1 Влав.
Според последниот попис од 2021 година, во селото живееле 115 жители, од кои 103 Македонци и 12 лица без податоци.
Општествени установи
Во селото има основно училиште, фабрички погон за конфекција, земјоделска задруга, продавници и угостителски објекти.
Самоуправа и политика
Селото влегува во составот на Општина Делчево од 1955 година.
Во периодот 1950-1952, селото било седиште на истоимената општина во склоп на Делчевската околија.
Во периодот 1952-1955, селото било седиште на истоимената општина во склоп на Малешевската околија.
Избирачко место
Во селото постои избирачко место бр. 0601 според Државната изборна комисија, кое е сместено во објектот на селската месна заедница.
На локалните избори во 2017 година, на ова избирачко место биле запишани вкупно 201 гласач.
На претседателските избори во 2019 година, на ова избирачко место биле запишани вкупно 190 гласачи.
Културно наследство
Од селото потекнува орото Копачка, кое во 2014 година било впишано во претставителниот список на УНЕСКО за заштита на нематеријалното културно наследство. Кон крајот на 2014 година, родната куќа на долгогодишниот ороводец на орото Копачка Димитрија Станоевски (1917-2009), попознат како „Дедо Митко“, била претворена во спомен-куќа, во чија поставка се из­ло­же­ни ста­ри фо­то­гра­фии, об­ја­ве­ни тек­сто­ви во до­маш­ни и во стран­ски вес­ни­ци, пред­ме­ти и ин­стру­мен­ти кои ороводецот ги употребувал, ка­ко и на­род­ни­те но­сии во кои го предводел орото. Уредувањето на спомен-куќата било финансирано со средства обезбедени од Министерството за култура, здружението Копачка и Општина Делчево.
Supply chain operations reference
Модел на операции со снабдувачки синџири (SCOR) е референтен модел на процес развиен и одобрен од Советот за снабдувачки синџири како вкрстена индустрија, стандардна дијагностичка алатка за управување со синџирот на снабдување. Моделот SCOR ги опишува деловните активности поврзани со задоволување на побарувачката на клиентот, кои вклучуваат план, извор, изработка, испорака, враќање и овозможување. Употребата на моделот вклучува анализа на моменталната состојба на процесите и целите на компанијата, квантифицирање на оперативните перформанси и споредување на перформансите на компанијата со податоците за реперот. SCOR разви сет на метрики за перформансите на синџирот на снабдување, а членовите на Советот за снабдувачки синџири формираа индустриски групи за да соберат информации за најдобри практики што компаниите можат да ги користат за да ги подобрат своите модели на синџири на снабдување.
Овој референтен модел им овозможува на корисниците да се обратат, подобрат и комуницираат со практиките за управување со синџирот на снабдување, внатре во организацијата и надвор со своите партнери
SCOR беше развиен во 1996 година од консултантската фирма за управување PRTM, сега дел од PricewaterhouseCoopers LLP (PwC) и AMR Research, сега дел од Гартнер, и одобрен од Советот за снабдувачки синџири (SCC), сега дел од APICS, како крос-индустриска стандардна стратегија, управување со перформанси и дијагностичка алатка за подобрување на процесот за управување со синџирот на снабдување.
Столбови
Моделот се заснова на 4 големи „столба“:
Столб за моделирање на процеси
Опишувајќи ги синџирите на снабдување користејќи градежни блокови за моделирање на процеси, моделот може да се искористи за да се објаснат синџирите на снабдување кои се многу едноставни или многу сложени со користење на заеднички сет на дефиниции. Како резултат, различните индустрии можат да се поврзат за да се опише длабочината и ширината на буквално секој ланец на снабдување.
SCOR се заснова на шест различни процеси на управување: План, Извор, Изработка, Испорака, Враќање и Одобри
Со сите референтни модели, постои специфичен опсег на кој моделот се обраќа. SCOR не се разликува и моделот се фокусира на следново:
SCOR не се обидува да опише секој деловен процес или активност. Врските помеѓу овие процеси може да се направат со SCOR и некои се забележани во рамките на моделот. Другите клучни претпоставки адресирани од SCOR вклучуваат: обука, квалитет, информатичка технологија и администрација (не управување со синџирот на снабдување). Овие области не се експлицитно обработени во моделот, туку се претпоставува дека се основен процес на поддршка во целиот модел.
SCOR обезбедува три-нивоа на детали за процесот. Секое ниво на детали и помага на компанијата во дефинирањето на опсегот (Ниво 1), конфигурацијата или видот на снабдувачки синџири (Ниво 2), деталите на елементите на процесот, вклучувајќи ги и атрибутите на перформансите (Ниво 3). Под нивото 3, компаниите ги распаѓаат елементите на процесот и започнуваат да спроведуваат специфични практики за управување со синџирот на снабдување. Во оваа фаза компаниите ги дефинираат практиките за да постигнат конкурентска предност и да се прилагодат на променливите деловни услови.
SCOR е процес на референтен модел дизајниран за делотворна комуникација помеѓу партнерите во синџирот на снабдување. Како индустриски стандард, исто така, ја олеснува соработката меѓу и внатре во синџирот на снабдување, хоризонталната интеграција на процесите, со објаснување на односите помеѓу процесите (т.е. План-извор, План-изработка, итн.). Исто така, може да се користи како внес на податоци за комплетирање на анализа на алтернативи за конфигурација (на пример, Ниво 2), како што се: Направете-залиха или Нарачајте по нарачка. SCOR се користи за опишување, мерење и проценка на синџирите на снабдување како поддршка на стратешкото планирање и континуираното усовршување. Во примерот обезбеден од сликата, Нивото 1 се однесува на процесот Make. Ова значи дека фокусот на анализата ќе биде концентриран на оние процеси што се однесуваат на активностите со додадена вредност што моделот ги категоризира како процеси на Маке.
Нивото 2 вклучува 3 под-процеси кои се „деца“ на „родител“ на Маке. Овие деца имаат посебна ознака - буква (М) и број (1, 2 или 3). Ова е синтаксата на моделот SCOR. Писмото претставува почетен дел од процесот. Броевите го идентификуваат „сценариото“ или „конфигурацијата“.
М1 е еднакво на сценариото „Направете градба на залиха“. Производите или услугите се произведуваат според прогнозата. М2 е еднаква на конфигурацијата „Направи изгради по нарачка“. Производите или услугите се произведуваат спротивно на вистинскиот налог на клиентите на начин на време. М3 се залага за конфигурација „Направи инженер за нарачка“. Во овој случај, потребна е шема на финалниот производ пред да може да се изврши каква било активност.
Процесите на Ниво 3, исто така наречени деловни активности во рамките на конфигурацијата, претставуваат детални процеси за најдобра практика кои припаѓаат на секој од „родителите“ на Ниво 2.
Примерот го прикажува распаѓањето на Нивото 2 на процесот „Направи изградба по нарачка“ во неговите компоненти на Ниво 3 идентификувани од М2.01 до М2.06. Уште еднаш ова е синтаксата SCOR: буква-број-точка-сериски број.
Процесите на Ниво 3 достигнуваат ниво на детали што не можат да ги надминат границите утврдени од индустријата - агностичка и индустриски-стандардна природа на моделот SCOR. Затоа, целиот сет на активности и процеси што го градат - на пример, процесот „Производство и тестирање“ на М2.03 ќе биде специфичен за компанијата, па затоа е надвор од опсегот на моделот.
Столб за мерење на перформансите
Моделот SCOR содржи повеќе од 150 клучни индикатори кои ја мерат работата на работењето со синџирот на снабдување W. Benton (2013) Supply Chain Focused Manufacturing Planning and Control. p. 291 . Овие метрика на изведба произлегуваат од искуството и придонесот на членовите на Советот. Како и кај системот за моделирање на процеси, SCOR метриките се организирани во хиерархиска структура.
Мерилата се користат заедно со атрибутите за перформанси. Атрибутите на перформансите се одлики на синџирот на снабдување што дозволуваат тој да се анализира и оценува во однос на другите синџири на снабдување со конкурентни стратегии. Исто како што би опишале физички предмет како парче граѓа користејќи стандардни одлики (на пр., Висина, ширина, длабочина), за синџирот на снабдување е потребно да се опишат стандардни одлики. Без овие одлики, крајно е тешко да се спореди организација што ќе избере да биде низок давател на услуги, наспроти организација што ќе избере да се натпреварува според сигурноста и перформансите.
Еден од клучните аспекти што треба да се разгледа е дека мерењето на перформансите, а со тоа и обележувањето на клупите се врши на ниво на снабдувачки ланец, а не на организациско ниво. Синџирите за снабдување се идентификуваат со организација заснована врз клиенти и производи. Организација што нуди повеќе производи ќе има повеќе ланци на снабдување. Всушност, синџирот на снабдување за испорака на материјалот, а потоа и враќањето на материјалот од клиентот исто така ќе биде различен.
Столб за најдобри практики
Откако ќе се измерат перформансите на работењето со синџирот на снабдување и ќе се идентификуваат празнините во перформансите, станува важно да се идентификуваат кои активности треба да се извршат за да се затворат тие празнини. На располагање се над 430 извршни практики, добиени од искуството на членовите на ДКС.
Моделот SCOR ја дефинира најдобрата практика како тековна, структурирана, докажана и повторлива метода за позитивно влијание врз посакуваните оперативни резултати.
Позитивно влијание врз посакуваните оперативни резултати
Практиката покажува оперативно подобрување поврзано со наведената цел и може да биде поврзано со клучните метрика (и). Влијанието треба да се покаже или како добивка (зголемување на брзината, приходите, квалитетот) или намалување (искористување на ресурсите, трошоци, загуба, приноси, итн.).
Апстракција
Апстракција е идеја, концепт, или збор што дефинира одреден феномен или настан (референт) на кој апстракцијата се однесува. Апстракциите често се користат во случај на двосмислени или нејасни референти, како на пример поимот „среќа“, што има различни форми за различни луѓе и настани.
Список на државни водачи во 90 година
Ова е список на државни водачи во 0 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Љупчо Мешков
Животопис
Љупчо Мешков дипломирал на Правниот факултет на Универзитетот „Св. Кирил и Методиј“ во Скопје. Професионалната кариера ја остварил во Фондот за пензиското и инвалидското осигурување на Македонија, каде се вработил во 1973 година и извршувал повеќе раководни и советнички функции, со прекин од четири месеци, кога извршувал должност на секретар на Секретаријатот за организација и прописи во Собранието на Скопје. Во периодот 2000-2002 година бил генерален директор на Фондот. Освен тоа, Мешков бил и член на претседателството на спортското друштво Вардар во периодот од октомври 1993 до септември 1994 година.
На Парламентарните избори од 1994 година, 2002 и 2006 година бил избран за пратеник во Собранието на Република Македонија од редовите на Либералната партија на Македонија.
Во периодот од 28 август 2006 до 27 јули 2008 година ја извршувал функцијата Министер за труд и социјална политика на Република Македонија.
Етиосемитски јазици
Етиосемитските јазици (етиопски или афросемитски јазици) се јазична група, која, заедно со стариот јужноарапски ја сочинува западната гранка на јужносемитското семејство. Овие јазици се говорат во Етиопија и Еритреја.
Веќе подолго време е прифатена поделбата на етиосемитските јазици на северни и јужни (северноетиопски и јужноетиопски), но во последно време ова е оспорено.
340 Едуарда
340 Едуарда — астероид од главниот појас откриен од страна на германскиот астроном Макс Волф на 25 септември 1892 година во Хајделберг. Бил именувам според името на германкиот банкар и астроном аматер Хајнрих Едуард фон Ладе.
Фотометриските набљудувања на овој астероид од опсерваторијата Оукли во Тере Хаут, Индијана во 2006 година дале светлинска крива со период од 8,04 ± 0,02 часови и променлива сјајност на светлинската величина од 0,25 ± 0,03.
NGC 124
NGC 124 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 124 се споменува и како UGC 271, MCG 0-2-38, CGCG 383-18, IRAS 00253-0205.
Откривање
Објектот е откриен на 27 септември 1880 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 124 е од видот Sc. Видливиот сјај со голо око изнесува 13 m, оној во рамките на интервалот од минималната до максималната честота 13,7 m, додека површинскиот сјај изнесува 12,9 m/лм2. NGC 124 има привидни димензии од 1,4' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 27 м 52,3 с, а неговата деклинација, односно висината на лакот на тој агол, - 1° 48' 37". Положбениот агол на објектот е во износ од 168°.
Други поделби
Проучување на NGC 124 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1715. Во рамките на атласот на длабокото небо, Уранометрија 2000.00, објектот припаѓа на групата означена со бројот 216; додека во Каталогот на основни ѕвезди (GSC) е групиран под бројот 4665. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 591.
А1 Словенија
А1 Словенија (изворно: A1 Slovenija) ― вториот по големина мобилен оператор во Словенија. Пред април 2017 година, стопанското друштво било познато како Si.mobil.
Историја
Друштвото било основано во декември 1997 година и започнала со работа во март 1999 година како прв словенечки приватен мобилен оператор. Во 2000 година, друштвото било второ на пазарот на WAP, на која му претходела Mobitel.
По првичните загуби, акциите на друштвото биле купени во февруари 2001 година од страна на Telecom Austria Group, со што Si.mobil станал дел од водечката група на оператори за мобилни услуги во Средна и Источна Европа. Во јуни истата година, Si.mobil била првиот во Словенија и меѓу првите во Европа што го вовела GPRS на своите корисници. Во 2002 година, таа била првото друштво која ја пласирала можноста MMS на пазарот.
Важен чекор напред било потпишувањето на договор за партнерство со Vodafone во јануари 2002 година. Од септември 2003 година, друштвото била претставено под двојниот бренд Si.mobil - Vodafone (се изговара: Си.мобил водафон).
Во 2004 година, друштвото било еден од првите оператори во светот што понудило EDGE, и во 2006 година, тие вовеле сопствена UMTS/HSDPA мрежа. Покрај тоа, Si.mobil нудел и други услуги како GPS на мобилни телефони, мобилна канцеларија и мобилен интернет. Во 2007 година, Si.mobil била првото словенечко друштво кое отворило своја канцеларија во Втор живот каде што изградила остров. Во јануари 2008 година, ја поминала пресвртницата од 500.000 корисници.
На 8 јули 2010 година, mobilkom austria AG бил споен со Telekom Austria TA AG. Во текот на ова спојување, неавстриските подружници на mobilkom austria AG биле подредени на Telecom Austria Group. Затоа Si.mobil е 100 отсто подружница на Telecom Austria Group од 2010 година. Во 2017 година подружницата била преобразена во A1 Slovenija. Во времето на преземањето, таа рекла дека има над 700.000 корисници.
Наводи
<references group="" responsive="1">
Лагуна (маглина)
Лагуна (Месје 8, M8 или NGC 6523) — оддавна маглина во соѕвездието Стрела, заведена во Новиот општ каталог на длабоконебесни тела.
Телото било предмет и на други истражувања, па освен како NGC 6523 се споменува и како M 8, NGC 6533, LBN 25, Lagoon nebula.
Откривање
Телото е откриено на 1749 година од страна на Гијом Лежентил, со помош на рефрактор, чијашто леќа имала пречник од  см.
Податоци од набљудување
Според морфолошката класификација на галаксиите, маглината „Лагуна“ е од видот EN. Видливиот сјај во рамките на интервалот од минималната до максималната честота изнесува 5,8. маглината има привидни димензии од 45' х 30'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 3 м 42 с, а неговата деклинација, односно висината на лакот на тој агол, -24° 22' 48"".
Други поделби
Проучување на маглината „Лагуна“ е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 339; додека во Каталогот на основни ѕвезди (GSC) е групиран под бројот 6842. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 326.
Жаброноги
Жаброноги — група на примитивни и првенствено слатководни ракови. Постојат преку 900 познати видови. Неколку од нив се добро познати, вклучувајќи ја Artemia и Daphnia, бидејќи и двете се одгледуваат како аквариумска храна или се користат во научни цели. Иако името Branchiopoda е слично по звучност и пишување на Brachiopoda (раменоноги), овие две групи на животни не треба да се мешаат.
Во постарите класификации, надредот Diplostraca се состоел од двата реда − Conchostraca и Cladocera. Меѓутоа, според поновите истражувања, овие редови би можеле да се вештачки, бидејќи некои од нивните членови имаат парафилетско потекло во рамките на Diplostraca. Поради ова, редот Conchostraca повеќе не е во употреба.
Иако неколку видови на водни болви се адаптирале за живот во море, овие ракови се претежно слатководни. Најстариот познат вид (фосил) е стар 500 милиони години и се нарекува Rehbachiella kinnekullensis. За бесчерупкарите (Anostraca) исто така се смета дека се едни од најпримитивните членови на оваа класа. Заедничка одлика за жаброногите е вентралната хранителна бразда, која се користи за суспензија и филтерно исхранување. Струењето на водата во оваа бразда, кое има респираторна и нутритивна улога кај повеќето видови, се предизвикува со треперењето на неколку пара неспецијализирани екстремитети. Ова се смета за најпримитивниот начин на живот помеѓу раковите.
Основни одлики
Својствена одлика за жаброногите е присуството на зарамнети листовидни стомачни телесни додатоци (екстремитети) за кои се прикачени жабрите (оттука името). Овие додатоци имаат и влакненца за филтрирање на храната од водата, а кај некои групи се користат при пливањето. Меѓутоа, кај многу жаброноги ракови, пропулзијата низ водата доаѓа од долгиот втор пар на антени.
Бројот на градните сегменти варира од вид до вид.
Женката ги носи со себе своите јајца некое време по оплодувањето, и тоа обично под карапаксот или во торбичка која потекнува од матката. Јајцата се изведуваат во малечки верзии на возрасната единка, без слободноживеачки ларвен стадиум. Некои видови се делумно или целосно партеногенетски.
Белоруски дијалекти
Белоруските дијалекти, или дијалектите на белорускиот јазик, се поделени на две основни групи: североисточни и југозападни дијалекти. Овие две групи се поделени меѓусебе од среднобелоруските дијалекти. Дијалектите на белорускиот јазик се разликуваат еден од друг по акањето, присуството на тврдото „р“ во сите позиции, или во одредени ситуации, или мешањето на тврдото „р“ со мекото, присуството или отсуството на дифтонзи, ѕекање и цекање, мешање на „ч“ и „ц“ и така натака. Некои од дијалектите претставуваат преодни говори кон соседните украински или руски дијалекти.
Огромен придонес кон изучувањето на особините на белоруските говори дал академикот на Руската императорска академија Ефимиј Фјодорович Карски. По завршувањето на Втората светска војна, Институтот за лингвистика при Националната академија на Белорусија, заедно со Белорускиот државен универзитет и Педагошкиот институт на Белорусија организирале подробно и систематско изучување на белоруските дијалекти во границите на Република Белорусија. На основа на собраните материјали бил составен подетален „Дијалектолошки атлас на белорускиот јазик“, „Лингвистичка географија и групирање на белоруските говори“ , не сите јазици во светот и не сите јазици во Европа имаат таква подробно зацврстување на научниот труд во областа на дијалектологијата.
Класификација
Во белорускиот јазик опстојуваат следниве дијалекти и говорни групи :
РК Овче Поле
РК Овче Поле — поранешен ракометен клуб од Македонија со седиште во Свети Николе.
Историја
Ракометниот клуб Овче Поле бил формиран во 1954 година, но тогаш само формално бидејќи сè уште не бил регистриран како клуб. Во 1955 година за првпат во Свети Николе имало регистриран ракометен клуб. Во тој период ракометниот клуб го носел името „Партизан Св. Николе“ и се натпреварувал во Штипската зона. Тоа било период кога ракометниот клуб Партизан Св. Николе играл само една година во Штипската зона. Играчите што играле за ракометниот клуб Партизан Св. Николе биле од Свети Николе.
Откако почнал да се натпреварува ракометниот клуб Партизан од Св. Николе во Штипската зона веднаш по само една година натпреварување изборил пласман во повисока и поквалитетна лига. Во таа лига каде што се натпреварувал ракометниот клуб Партизан Св. Николе се натпреварувале и екипите на: Вардар од Неготино, Партизан од Кавадарци, Партизан од Гевгелија, Борец од Велес и Пелагонија од Битола.
Во оваа лига ракометниот клуб Партизан Овче Поле се натпреварувал 10 години. Кога влегол ракометниот клуб Партизан Св. Николе во оваа лига земал и неколку засилувања меѓу кои имало и двајца офицери од Штип, а тоа биле Спасе и Радмило. Тогаш земале и еден професор по физичко како засилување, а тој понатаму продолжил да игра во многу посилни екипи, тоа бил професорот Цимбо Цимбаев. Во 1961 година ракометниот клуб Партизан Св. Николе бил преименуван во „Овче Поле“. Во тој период од 1961 до 1974 година ракометниот клуб Овче Поле ја имал најдобрата екипа на сите времиња во клубот. А во таа екипа тогаш настапувале: Љупче Тошев како голман, а како играли биле Слободан Арсов, Стево Јорданов, Ангел Коцев, Илија Паужинков, Бранко Лазаров и Костадин Андонов. Од самиот почеток на ракометниот клуб односно од неговото формирање до 1974 година за прв и долгогодишен претседател бил Миле Панев.
Најголем успех на ракометниот клуб Овче Поле било играњето две сезони во Втората југословенска лига односно од 1988 до 1990 година. Најдобар пласман на РК Овче Поле било 4. место во Втората лига. Во Втората југословенска лига учествувале само три екипи од Македонија: Вардар, Прилеп и Овче Поле. РК Овче Поле освоил трофеи на неколку турнири, а од тие турнири се издвојуваат турнирите во: Врање, Пирот, Куманово и Штип.
Во сезоната 2012/13, Овче Поле се пријавил во Челенџ Купот. Тогаш, во третата рунда, Овче Поле службено го двомечот.
Регионален пат 29178
Делници
Регионалниот пат 29178 според Јавното претпријатие за државни патишта има вкупно само 1 делница.
Ересундски мост
Ересундскиот мост (дански: Øresundsbroen, шведски: Öresundsbron, Øresundsbron) е комбиниран двоколовозен железнички и четирилентен патен мост кој го сече теснецот Ересунд. Мостот е всушност комбинација од мост и тунел кој ги поврзува градови Копенхаген во Данска и Малме во Шведска. Мостот е еден од најдолгите во светот.
Твид
Првобитното име на оваа ткаенина било „твил“ (дијагонална ткаенина) каде ткаенината не се изработувала просто, туку само во дијагонали. Денешното име е грешка на еден трговец од Лондон, кој околу 1830 г. добил писмо за испорачка на твил, но го протолкувал ракописот дека се работи за пратка со трговско име дадено по шкотската река Твид долж која се наоѓале многу текстилни работилници. Помислувајќи дека се работи за марка „Твид“, трговецот овие ткаенини ги рекламирал под тоа име, и така називот се задржал до денес.
Твид бил омилениот материјал на кралот Едвард VII и неговиот татко, кралот Џорџ V.
Список на државни водачи во 91 година
Ова е список на државни водачи во 1 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Хавзипашини конаци
Хавзипашините конаци — коплекс на конаци во селото Бардовци крај Скопје. Објектот е вклучен во Списокот на Културно наследство на Македонија. Македонскиот филм „Големата вода“ бил снимен тука.
Особености
Изграден е на чифликот на Хавзи-паша во периодот помеѓу 1830 и 1845 година. Комплексот го сочинуваат три делови со згради и дворишта оградени со ѕидови од камен, засилени со осум одбранбени кули. Во средишниот двор се наоѓа селамлукот во кој престојувал пашата со машкиот дел од семејството. На источната страна бил харемлакот со женскиот двор во кој се наоѓала зграда за кујна и за послугата. Меѓу двата конака е ризницата за чување на богатството и оружјето на пашата, поврзана со дрвен мост. Крајниот дел е за економија, со коњушница и поило. Двата конака се симетрични со приземје и кат. Внатрешноста на зградите била украсена со боена декорација по ѕидовите и со тавани во резби.